text: Tað er kendi og íðni listarmaðurin úr Hvannasundi, Livar Nysted, sum í fjør sjálvur fekk staðfest ADHD, ið hevur málað spildurnýggja málningin, sum hann letur í gávu til felagið.
text: #000003
text: Hugskotið til ADHDplakatina fekk forkvinnan Bjørg, tá Livar hevði framløgu á ADHDRundferðini fyri felagið í Klaksvík í fjør. Hann tók við avbjóðingini at mála ein málning til felagið, ið felagið kundi gera til plakat at selja fyri at fíggja vaksandi virksemið.
text: #000004
text: Livar hevur fingið listarligt frælsi og ynskti sjálvur, at málningurin skuldi venda sær til flestu føroyingar og skuldi kunna hanga flest allastaðir, tó so skuldi málningurin siga eina søgu.“Vit hava gingið høgt upp í at plakatin skal verða lekkur og í góðari góðsku. Livar er ein av bestu nútíðarmálarum, og vit ynstu bestu fakfólkini at framleiða sjálva plakatina. Vit eru sera eyðmjúk, glað og stolt av málningininum, og sum vit vænta nógv fólk fara at dáma og ynska at keypa til sín sjálvs, ella í t.d. jólagávu – bæði fyri at stuðla felagnum og einum verða við til at gera Føroyar meira rúmligari” sigur Bjørg Dam, forkvinna í ADHDfelagnum.
text: #000005
text: Í GMF greiddi Livar frá málninginum og tankarnir aftanfyri motivið, sum í stuttum er ein heiður til konu hansara, ið hevur borið hann fram. Varðarnir eru ADHDfelagið, ið eru við til at vísa veg. Maðurin, ið er Livar sjálvur, hevur fingið eygnakontakt, og við tí vil hann siga, at hann nú kennir seg sæddan møttan av samfelagnum.
text: #000006
text: Livar og ADHD felagið á torginum í SMSFrá kl.14-18 fríggjadagin verður plakatin til sølu á torginum í SMS og leygardagin frá kl.12-17 verður møguleiki at hitta og síggja Livar, ímeðan hann málar ein nýggjan málning.Føroya Prent prentar plakatina í A3 og hon verður til sølu frá í morgin av í Alfa Bókahandli, Gamla Bókhandli og Myndlist.
text: #000007
text: Prísurin er 395kr fyri plakat í stødd 50X70cm og 295kr fyri A3.
text: #000008